
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00572/2014-04
23.10.2015. године
Б е о г р а д
	




На основу члана 14. и члана 16. став 8. тачка 3.  Закона о високом образовању („Службени гласник РС'', бр. 76/05, 100/07   аутентично тумачење 97/08 и 44/10), и Правилника о стандардима и поступку за акредитацију високошколских установа и студијских програма  („Службени гласник РС'', бр. 106/06, 112/08, 70/11, 101/12 - I - 25, 101/12 - I - 26, 13/14)  Комисија за акредитацију и проверу квалитета, на седници одржаној 23.10.2015.  године, у Београду, донела је

Р Е Ш Е Њ Е 

[bookmark: OLE_LINK3][bookmark: OLE_LINK6][bookmark: OLE_LINK7] Одбија се захтев за акредитацију студијског програма који је поднела високошколска установа МЕГАТРЕНД УНИВЕРЗИТЕТ-ФАКУЛТЕТ ЗА ПОСЛОВНЕ СТУДИЈЕ, са седиштем у Београд, Гоце Делчева 8, БЕОГРАД, ПИБ: 100035467, Матични број: 17241117, И ФАКУЛТЕТ ЗА МЕЂУНАРОДНУ ЕКОНОМИЈУ, са седиштем у Београд, Булевар уметности 29, БЕОГРАД, ПИБ: 100024624, Матични број: 17251716, број 612-00-00572/2014-04 од 28.03.2014. године у оквиру образовно-научног поља: 

О б р а з л о ж е њ е

[bookmark: OLE_LINK23][bookmark: OLE_LINK24]Високошколскa установа МЕГАТРЕНД УНИВЕРЗИТЕТ-ФАКУЛТЕТ ЗА ПОСЛОВНЕ СТУДИЈЕ са седиштем у Београд, Гоце Делчева 8, БЕОГРАД, И ФАКУЛТЕТ ЗА МЕЂУНАРОДНУ ЕКОНОМИЈУ, са седиштем у Београд, Булевар уметности 29, БЕОГРАД, је дана 28.03.2014. године поднела захтев за акредитацију студијског програма  Докторске студије - (ЗАЈЕДНИЧКИ СТУДИЈСКИ ПРОГРАМ) ЕКОНОМСКИХ НАУКА  под бројем 612-00-00572/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14).
У складу са чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештаји рецензената о извршеној анализи достављене документације са оценом и извештај поткомисије који садржи и оцену достављени су Комисији за акредитацију и проверу квалитета. 
Комисија за акредитацију и проверу квалитета, утврдила је да Факултет за међународну економију и Факултет за пословне студије, Универзитет Мегатренд, не испуњава стандарде у погледу квалитета студијског програма докторске студије – ЕКОНОМСКЕ НАУКЕ.
Након увида у одговор на Акт упозорења који су доставиле високошколске институције, установљено је да:
Стандард 5 – Курикулум: У вези са условима за пријаву и одбрану докторске дисертације стоји: 
Табела 5.2.: Током истраживања,  кандидат је у обавези да резултате свог истраживања публикује у најмање једном научном раду у часописима са рецензијом. Није наведена категорија часописа. 
Табела 5.3.: На основу израде пријава теме и садржаја предлога докторске дисертације, студент треба да уз помоћ ментора напише научни рад који ће бити публикован у часописима са рецензијом.
Захтевима стандарда за акредитацију  одређено је: Унутар области се одређују услови које је потребно испунити да би се приступило одбрани докторске дисертације, на основу радова објављених или прихваћених за објављивање у међународним научним часописима са рецензијама са званичне листе министарства надлежног за науку. Према томе, потребно је у документацији Установе прецизирати категорију часописа са рецензијом у којима треба публиковати рад.
Стандард 9 – Наставно особље.
Преглед стања наставника и ментора дат је у Табели испод – од предложених 27, њих 24 испуњавају услове да буду наставници, док њих 14 могу да буду ментори (за тражени број студената – 30 – потребно је 18 ментора).
[bookmark: OLE_LINK25][bookmark: OLE_LINK26]Поткомисија на основу увида у документацију студијског програма  и извештаја рецезената утврдила да студијски програм  Докторске студије - (ЗАЈЕДНИЧКИ СТУДИЈСКИ ПРОГРАМ) ЕКОНОМСКИХ НАУКА не испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, те предлаже Комисији да донесе решење о одбијању.

[bookmark: _GoBack]Имајући у виду предлог поткомисије, Комисија је утврдила да МЕГАТРЕНД УНИВЕРЗИТЕТ-ФАКУЛТЕТ ЗА ПОСЛОВНЕ СТУДИЈЕ, са седиштем у Београд, Гоце Делчева 8, БЕОГРАД, И ФАКУЛТЕТ ЗА МЕЂУНАРОДНУ ЕКОНОМИЈУ, са седиштем у Београд, Булевар уметности 29, БЕОГРАД за студијски програм Докторске студије - (ЗАЈЕДНИЧКИ СТУДИЈСКИ ПРОГРАМ) ЕКОНОМСКИХ НАУКА није отклонио недостатке из акта упозорења те да не испуњава стандарде у погледу квалитета студијског програма. Сагласно наведеном  Комисија за акредитацију и проверу квалитета је на седници одржаној 23.10.2015. године донела решење као у диспозитиву.
Упутство о правном средству: Против овог решења може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архиви КАПК 

_________________________
Проф.др Мирко Савић


	








ПРЕДСЕДНИК

Проф. др Ћемал Долићанин


 

image1.jpeg




